b'\n_START_ARTICLE_\nLorry (restaurant)\n_START_PARAGRAPH_\nLorry er en tradisjonsrik restaurant beliggende i Parkveien 12 i Oslo. Den har v\xc3\xa6rt i drift siden midten av 1870-tallet (1901 if\xc3\xb8lge noen kilder, og er s\xc3\xa6rlig kjent for de mange kunstnerne som har bes\xc3\xb8kt stedet og et sortiment p\xc3\xa5 over hundre \xc3\xb8lsorter. Serveringsstedet het en periode \xc2\xabParkcafeen\xc2\xbb. Hj\xc3\xb8rneg\xc3\xa5rden i 3 etasjer ble tegnet av arkitekt Bernhard Steckmest og oppf\xc3\xb8rt i 1871. Ringnes bryggeri kj\xc3\xb8pte eiendommen i 1901 begynte da med \xc2\xabWest\xc2\xbb Cafe & Restaurant. I 1940 skiftet den navn til \xc2\xabLorry\xc2\xbb etter at direkt\xc3\xb8r Flatmoe hadde kj\xc3\xb8pt bygget. F\xc3\xb8r 1900 var det vinutsalg i lokalet. Lorry ble lenge regnet som \xc2\xabbrun\xc2\xbb, et sted som serverte \xc3\xb8l og mat som mettet, til forskjell fra \xc2\xabhvite\xc2\xbb restauranter som hadde hvite duker. Lokalet ble restaurert etter brann i 1998.'